open-index/open-wikipedia-markdown huggingface dataset:
बायाँ र दायाँ हाते सवारी

**बायाँ-हाते सवारी** र **दायाँ-हाते सवारी** क्रमशः बायाँ वा सडकको बायाँ तिर राख्ने द्विदिशात्मक यातायातका अभ्यासहरू हुन्। यो अभ्यास ट्राफिक प्रवाहको लागि आधारभूत मानिन्छन्, र कहिलेकाहीँ सडकको नियमको रूपमा उल्लेख गरिन्छ। दायाँ र बायाँ हाते सवारी शब्दले चालकको स्थिति र वाहनमा स्टेरिङ ह्विललाई बुझाउँछ र सवारीसाधनमा, सडकको प्रयोग दायाँ कायम गरिएको छ भने सवारीसाधन दायाँबाट चलाउनु पर्ने हुन्छ सडकको प्रयोग बायाँ कायम गरिएको छ भने सवारीसाधन बायाँबाट चलाउनु पर्ने हुन्छ। यो एकआपसमा ठिक विपरीत रहेको हुन्छ। यो नियम अनुसार सडकमा, एक दिशामा एक भन्दा बढी सवारी साधनको लागि ठाउँ दिएको हुन्छ भने, साथै पछाडिको गाडीले अगाडिको गाडीलाई अतिक्रमण गर्ने पक्षसम्म पनि विस्तारित गरिएको हुन्छ। उदाहरणका लागि, सवारीसाधन दायाँबाट प्रयोग गर्ने देशको चालकले सामान्यतया अतिक्रमण भइरहेको गाडीको दायाँतिरबाट अतिक्रमण गर्छ भन्ने बुझिन्छ। नेपालमा बायाँ तर्फबाट सवारी चलाइने गरिन्छ।

दायाँ हाते १६५ देश र क्षेत्रहरूमा प्रयोग गरिन्छ र बाँकी ७५ देशहरू र क्षेत्रहरूले बायाँ हाते प्रयोग गरिएको छ।

बायाँ हातको ट्राफिक प्रयोग गर्ने देशहरूले विश्वको भूमि क्षेत्रको लगभग ६ भाग, जनसङ्ख्याको लगभग एक तिहाई र एक चौथाई सडकहरू ओगटेका छन्। सन् १९१९ मा, विश्वका १०४ क्षेत्रहरू बायाँ हातको प्रयो गर्दथे र त्यति नै सङ्ख्यामा बायाँ हाते रहेको थिए। सन् १९१९ र १९८६ को बीच, ३४ देशहरूले बायाँ हाते प्रयोगलाई अवलम्बन गरेका थिए।

बायाँ हाते सवारी अपनाउने धेरै देशहरू पहिले बेलायती साम्राज्यको भाग थिए, यद्यपि इन्डोनेसिया, जापान, मोजाम्बिक, नेपाल, सुरिनाम, स्विडेन (सन् १९६७ देखि बायाँ हाते बनेको), थाइल्यान्ड र मकाउले यसको प्रयोग गरेका थिए। त्यस्तै गरी, फ्रान्सेली औपनिवेशिक साम्राज्यको एक भाग भएका धेरै देशहरूले बायाँ हाते सवारी अपनाएका थिए।

बायाँ दिशा प्रयोग गर्ने देशहरूमा, ट्राफिक बायाँ रहन्छ र सवारीसाधनहरूमा सामान्यतया दायाँतर्फ स्टेरिङ रहेको हुन्छ भने ठिक यसको विपरीत दायाँ दिशा प्रयोग गर्ने देशहरूमा, ट्राफिक दायाँ रहन्छ र सवारीसाधनहरूमा सामान्यतया बायाँतर्फ स्टेरिङ रहेको हुन्छ।

## सन्दर्भ सामग्रीहरू 
## बाह्य कडीहरू 
श्रेणी:सडक यातायात
श्रेणी:ट्राफिक नियम
द एयर्स अफ द ड्रयागन

"**द एयर्स अफ द ड्रयागन**" एचबिओ काल्पनिक नाटक टेलिभिजन शृङ्खला *हाउस अफ द ड्रयागन*को शृङ्खला प्रिमियर हो। पहिलो सिजनको पहिलो एपिसोड जर्ज आरआर मार्टिनको उपन्यास *फायर एन्ड ब्लड*को दोस्रो भागको रूपान्तरणमा शृङ्खलाका सह-निर्माता रायन कोन्डलले लेखेका थिए। एपिसोड मिगुएल सपोचनिकद्वारा निर्देशित थियो।

शृङ्खलाको पहिलो एपिसोडको रूपमा, यसले कार्यक्रमको सेटिङ र मुख्य पात्रहरूको परिचय दिन्छ।

## प्रतिक्रिया 
### मुल्याङ्कन
"द एयर्स अफ द ड्रयागन" को ९.९९ मिलियन दर्शकहरू थिए, जसले यसलाई एचबिओका लागि सबैभन्दा ठूलो शृङ्खला प्रिमियर बनाएको थियो। दर्शकहरूको आकारले अमेरिकामा एचबिओ म्याक्स र क्यानडामा क्रेभलाई केही प्रयोगकर्ताहरूका लागि क्र्यास गराएको थियो। अगस्ट २६ मा, एचबिओले संयुक्त राज्य अमेरिकाभर हेरिएको संख्या २० मिलियन पुगेको उल्लेख गरेको थियो।

संयुक्त अधिराज्यमा, एपिसोडलाई स्काई एट्लान्टिकमा १.३९ मिलियन मानिसहरूले हेरेका थिए र स्काईमा अहिलेसम्मको सबैभन्दा ठूलो ड्रामा लञ्च भएको थियो।

## सन्दर्भ सामग्रीहरू
## बाह्य कडीहरू
* 

श्रेणी:सन् २०२२ का अमेरिकी टेलिभिजन एपिसोडहरू
श्रेणी:हाउस अफ द ड्रयागनका एपिसोडहरू
औषधि

**औषधि** भनेको कुनै पनि रासायनिक पदार्थ हो जसको सेवन गर्दा जीवको फिजियोलोजी वा मनोविज्ञानमा परिवर्तन हुन्छ।यसलाई कसरी र कति प्रयोग गर्ने भन्ने कुरा चिकित्सक ले सल्लाह दिएबमोजिम प्रयोग गरिएन भने दुर्व्यसन हुन सक्छ ।

## सन्दर्भ सामग्रीहरू 
## बाह्य कडीहरू
नरसंहार

[thumb|[रुवान्डा नरसंहारमा मारिएका मानिसहरूको खोपडी]]

**नरसंहार** भनेको मानिसहरूको जानाजानी विनाश गर्ने कार्य हो।

## यो पनि हेर्नुहोस्
* रौतहट नरसंहार
* नानचिङ नरसंहार
* रुवान्डा नरसंहार

## सन्दर्भ सामग्रीहरू
जङ्गबहादुर राणाको युरोप भ्रमण

[thumb|400x400px|[पेरिस, फ्रान्समा जङ्गबहादुर राणा]]
सन् १८५० मा जङ्गबहादुर राणाले युरोपेली देशहरूको सैन्य शक्तिको अनुमान लगाउने उद्देश्यले बेलायत र फ्रान्सको भ्रमण गरेका थिए। भ्रमणको माध्यमबाट जङ्गबहादुर राणाले नेपाललाई सार्वभौमसत्ता सम्पन्न राष्ट्रको रूपमा अन्तर्राष्ट्रिय मान्यता दिलाउन सफल भएका थिए।
[अङ्गुठाकार|[जङ्गबहादुर राणाको घोडचढी सालिक]]

## भ्रमण गर्नेहरूको सूची 
* जगत शमशेर राणा
* धीर शमशेर राणा
* राणा मेहर अधिकारी
* करवीर खत्री
* हेमदल थापा
* दिल्लीसिंह बस्नेत
* लालसिंह खत्री

## सन्दर्भ सामग्रीहरू 
### स्रोतहरू
### पुस्तकहरू
* 

श्रेणी:जङ्गबहादुर राणा
नेपाल प्रतिलिपि अधिकार रजिष्ट्रारको कार्यालय

यो कार्यालय संस्कृति पर्यटन तथा नागरिक उड्डयन मन्त्रालय अन्तर्गत पर्दछ र यसले प्रतिलिपि अधिकार संरक्षणको लागि विविध कार्यहरु गर्दछ। आफुद्वारा मौलिक वा बौद्धिक रुपले गरिएको सिर्जना वा रचना यस कार्यालयमा दर्ता गरी प्रमाणपत्र समेत प्राप्त गरी प्रतिलिपि अधिकारको संरक्षण प्राप्त गर्न सकिन्छ। यद्यपि रचनाको दर्ता नगरे पनि स्वतः प्रतिलिपि अधिकार प्राप्त हुने व्यवस्था प्रतिलिपि अधिकार ऐन, २०५९ मा उल्लेख गरिएको छ।
लिज ट्रस

**मेरी एलिजाबेथ ट्रस** (जन्म:२६ जुलाई १९७५ ) एक बेलायती राजनीतिज्ञ हुन्। उनी ६ सेप्टेम्बर २०२२ मा प्रधानमन्त्री नियुक्त भएकी  थिइन् र ४४ दिन पदमा रहेर २० अक्टोबरमा राजिनामाको घोषणा गरेकी थिइन्।

उनले २०२१ देखि विदेश तथा राष्ट्रमण्डल मामिला मंत्री र २०१९ देखि महिला तथा समानता मन्त्रीको रुपमा छिन्। उनी  कन्जरभेटिभ पार्टीकी सदस्य हुन् .  उनी सन् २०१० देखि दक्षिण पश्चिम नोर्फोकका लागि संसद सदस्य भइन्। उनले प्रधानमन्त्री डेभिड क्यामरुन, थेरेसा मे र बोरिस जोनसनको नेतृत्वमा विभिन्न मन्त्रिपरिषद्को पदमा काम गरिसकेकी छिन्। 

## मन्त्री यात्रा 
* कनिष्ठ मन्त्री (२०१२-२०१४ )
* वातावरण मन्त्री (२०१४-२०१६)
* न्याय मन्त्री (२०१६-२०१७)
* अर्थ मन्त्री (२०१७-२०१९)
* अन्तराष्ट्रिय व्यापार मन्त्री (२०१९-२०२१)
* विदेश मन्त्री (२०२१-अहिलेसम्म)
## संयुक्त अधिराज्यको प्रधानमन्त्री 
### नियुक्ति 
प्रधानमन्त्री को रुपमा बोरिस जोनसनको राजिनामा पछि, कन्जर्भेटिब पार्टिको नवनियुक्त नेताको रुपमा ट्रसलाई एलिजाबेथ द्वितीयले बालमोरल क्यासल स्कटल्याण्डमा प्रधानमन्त्री नियुक्त गरिन्। बकिङघम दरबार बाहिर प्रधानमन्त्री नियुक्त उनी एक मात्र प्रधानमन्त्री हुन्। ट्रस प्रधानमन्त्रीमा नियुक्त भएको २ दिन पछी ८ सेप्टेम्बर २०२२ मा ९६ वर्ढको उमेरमा एलिजाबेथको मृत्यु भयो। ट्रसको नियुक्ति मृत्यु अघि एलिजबेथको अन्तिम औपचारिक गतिविधि मध्ये एक थियो।  १० सेप्टेम्बर २०२२ मा, ट्रस अन्य सांसद सदस्यले, संसदको विशेष अधिवेशनमा चार्ल्स तृतीय प्रति वफादार रहने शपथ लिर। प्रत्येक संसद सुरु हुनु अगाडि संसद सदस्यहरूले "राजा र उनका उत्तराधिकारीहरू प्रती वफादार रहने" सपथ लिने भएकाले यो अनिवार्य थिएन। 

## राजनैतिक विचार 
### आर्थिक तथा विदेस नीति 
ट्रसलाई  उनको आर्थिक स्वतन्त्रतावादी विचार र स्वतन्त्र व्यापार को लागी उनको समर्थन को लागी चिनिन्छ। उनले कन्जरभेटिभ सांसदहरूको *फ्री इन्टरप्राइज ग्रुप* स्थापना गरिन्, जसले बढी उद्यमशील अर्थतन्त्र र कम रोजगारी कानूनको लागि बहस गर्ने सांसदहरूको एक समर्थक- स्वतन्त्र व्यापार संग्रह हो। २०२२ मा उनले साउदी अरेबियालाई "सहयोगी" भनेकी थिइन्, तर उनले उक्त देशको नीतिहरूलाई "समर्थन" नगरेको बताइन्। ट्रसले इजरायलमा रहेको बेलायती दूतावासलाई तेल अभिभबाट जेरुसेलममा सार्ने "समीक्षा" गर्ने वाचा गरे।

उनले बेलायत र टर्की "मुख्य युरोपेली नाटो सहयोगीहरू" रहेको कुरा बाताइन्र र  "ऊर्जा, रक्षा र सुरक्षा" मा बेलायत-टर्की सहयोगलाई अझ गहिरो बनाउन आह्वान गरिन्।  ट्रसले भनिन् कि उनले साइप्रसलाई "अन्तर्राष्ट्रिय कानून अन्तर्गत पुन: एकीकरणको प्रयासमा र ग्रीक साइप्रस र टर्की समर्थित टर्की साइप्रियट पृथकतावादीहरू बीचको साइप्रस द्वन्द्वको शान्तिपूर्ण र दिगो समाधान खोज्न मद्दत गर्न" समर्थन गर्न जारी राख्नेछिन्।

### ब्रेक्जित 
### सामाजिक तथा सांस्कृतिक मामिला 
### वातावरणीय नीति 
## सन्दर्भ सामग्रीहरू
श्रेणी:बेलायतका प्रधानमन्त्रीहरू
श्रेणी:जीवित मानिसहरू
श्रेणी:सन् १९७५ मा जन्म
श्रेणी:बेलायतका महिला प्रधानमन्त्रीहरू
बिगत

thumb|समय

**विगत **भनेको समयको एक निश्चित बिन्दु भन्दा अघि घटेका घटनाहरू हुन्।

## सन्दर्भ सामग्रीहरू 
श्रेणी:बिगत
श्रेणी:समय
बर्तमान

thumb|समय

**बर्तमान** (वा **यहाँ** र **अहिले**) त्यो समय हो जुन प्रत्यक्ष र पहिलो पटक देखिएका घटनाहरूसँग सम्बन्धित छ।

## यो पनि हेर्नुहोस्
* वर्तमानकाल

## सन्दर्भ सामग्रीहरू 
श्रेणी:समय
अभिभावकत्व

आफ्ना छोराहरूसँग; युवराज महेन्द्र, राजकुमार बसुन्धरा र राजकुमार हिमालय प्रताप]]

**अभिभावकत्व**ले बच्चा हुर्काउने जटिलताहरूलाई बुझाउँछ र जैविक सम्बन्धको लागि मात्र होइन।

## सन्दर्भ सामग्रीहरू 
श्रेणी:अभिभावकत्व
श्रेणी:बाल्यकाल
बालक

]]

**बालक** जन्म र यौवनको चरणहरु को बीच को एक मानव हो।

## सन्दर्भ सामग्रीहरू 
श्रेणी:बाल्यकाल
नेपालका बाँध र जलाशयहरूको सूची

यो लेख नेपालका बाँध र जलाशयहरूको सूची हो। यसमा ठूला ब्यारेज तथा बाँधहरू समावेश छन्।
link=//upload.wikimedia.org/wikipedia/commons/thumb/1/17/Province_Map_of_Nepal.svg/300px-Province_Map_of_Nepal.svg.png|alt=Province in Nepal|right|300x300px| नेपालमा प्रान्त

## प्रदेश १ 
## प्रदेश २ 
* कोशी ब्यारेज

## वाग्मती प्रदेश 
* धाप बाँध
* कुलेखानी जलाशय
* नागमती बाँध
* सप्तकोशी उच्च बाँध

## गण्डकी प्रदेश 
* कालीगण्डकी बाँध

## लुम्बिनी प्रदेश 
## कर्णाली प्रदेश 
## सुदूरपश्चिम प्रदेश 
* पश्चिम सेती बाँध

## यो पनि हेर्नुहोस् 
* नेपालका उर्जा केन्द्रहरूको सूची
श्रेणी:नेपालका बाँधहरू
अफ्रिकी सङ्घका सदस्य राष्ट्रहरू

**अफ्रिकी सङ्घ**मा ५५ सार्वभौम राष्ट्रहरू सदस्यको रूपमा रहेका छन् जसले अफ्रिकी सङ्घको सदस्य राष्ट्रहरू बन्नका लागि अफ्रिकी सङ्घको संवैधानिक ऐनलाई अनुमोदन वा स्वीकार गरेका छन्। अफ्रिकी सङ्घ अफ्रिकी एकता सङ्गठनको उत्तराधिकारी हो, र अफ्रिकी सङ्घका सदस्यता सबै अफ्रिकी एकता सङ्गठन सदस्य राष्ट्रहरूको लागि खुला थियो।

१९६३ मे २५ मा अफ्रिकी एकता सङ्गठनको स्थापना हुँदा ३६ वटा राज्यहरूको रहेका थिए र पछि १९ राष्ट्रहरूले सदस्य प्राप्त गरेसँगै यसको सदस्य राष्ट्रहरूको सङ्ख्या ५५ पुगेको थियो। सबैभन्दा ठूलो विस्तार १८ जुलाई १९७५ मा भएको थियो जब चार राष्ट्रहरू यसमा सामेल भएका थिए।  मोरोक्को नयाँ सदस्य राष्ट्र हो, जुन ३१ जनवरी २०१७ मा सामेल भएको थियो। मोरोक्को अफ्रिकी एकता सङ्गठनको संस्थापक सदस्य थियो तर सन् १९८४ मा सङ्गठनले सहारवी अरब लोकतान्त्रिक गणतन्त्रलाई सदस्य राष्ट्रको रूपमा स्वीकार गरेपछि पछि मोरोक्को सङ्गठनबाट बाहिरिएको थियो। मोरोक्कोले अधिकांश भूभागहरूमा शासन गर्दछ, तर यसको सार्वभौमिकता भने विवादित रहेको छ।

सन् २०१७ सम्म, स्पेनी उत्तरी अफ्रिकाको अन्त:क्षेत्र, सेउता, मेलिला र भेलेस दे ला गोमेराको अपवादको साथ, अफ्रिकी सङ्घले अफ्रिका महादेश भरि फैलिएको छ। टापु राज्यहरू पनि यसका सदस्यहरू हुन्। अफशोर द्वीपसमूह भने यसको सदस्य होइन जुन फ्रान्स, इटाली, पोर्चुगल, स्पेन र यमनको अन्तरमहादेशीय देशहरूको अभिन्न अङ्गहरू हुन्। ५५ सदस्य राष्ट्रहरूलाई पाँच क्षेत्रमा विभाजन गरिएको छ, जसमा अफ्रिकी आप्रवासी, अफ्रिकी आप्रवासीको राज्यको रूपमा संरचित छ, जसलाई छैटौँ क्षेत्रको रूपमा चिनिन्छ।

अफ्रिकी सङ्घको ५२ राष्ट्रहरू गणतन्त्र हुन् भने ३ राष्ट्रहरू राजतन्त्र हुन्। यसको कूल जनसङ्ख्या १,०६,८४,४४,००० (सन् २०१३) रहेको छ।

## वर्तमान सदस्य राष्ट्रहरू 
## पूर्व सदस्य राष्ट्रहरू
## विस्तार 
दक्षिण अफ्रिका ६ जुन १९९४ मा रङ्गभेदको अन्त्य र अप्रिल १९९४ को आम चुनावपछि सामेल भएको थियो।

९ जुलाई २०११ मा सुडानबाट अलग भएको दक्षिण सुडान २७ जुलाई २०११ मा अफ्रिकी सङ्घमा सामेल भएको थियो।

## सन्दर्भ सामग्रीहरू 

सदस्य राष्ट्रहरू
अफ्रिकी सङ्घ
धाप बाँध

**धाप बाँध** नेपालको बागमती प्रदेशमा अवस्थित एक कङ्क्रिट फेस्ड रकफिल बाँध हो। यो बाँध २४ मिटर अग्लो र १७५ मिटर चौडा छ। यो बाँध पूर्ण रूपले भरिएको बेला यसले ८,५०,००० घनमिटर पानी भण्डारण गर्न सक्छ। यो बाँध नेपाल सरकार अन्तर्गत बागमती नदी बेसिन सुधार परियोजनाको स्वामित्वमा छ। 

बाँधको मुख्य उद्देश्य बागमती नदीमा पानीको गुणस्तर सुधार र उच्च पानीको बहावलाई सुरक्षा प्रदान गर्नु हो। सुख्खा मौसममा बागमती नदीमा पानीको बहावलाई निरन्तरता दिनको लागि समेत यस बाँधद्वारा नियन्त्रण गरिनेछ। सुख्खा मौसममा ०.४ मिटर/सेकेन्ड प्रवाह र चाडपर्वको मौसममा आवश्यकता अनुसार थप प्रवाह गर्न प्रस्ताव गरिएको छ। यसले मनसुनमा बाढी नियन्त्रण गर्न पनि मद्दत गर्नेछ।

यो आयोजना एसियाली विकास बैंकको लगानीमा निर्माण भएको हो। यो बाँध निर्माणको काम मुख्य सिभिल ठेकेदार ग्वाङ्जाओ, लामा र रमन निर्माणले संयुक्त रूपमा गरिरहेका छन्। ठेक्का कबोल भए अनुसार यो बाँधको निर्माण कार्य सन् २०२१ अक्टोबरमा पुरा गर्नुपर्ने थियो तर सन् २०२२ सम्म यसको निर्माण कार्य पूर्ण भएको छैन।

अर्को १०० मिटर अग्लो बाँध, नागमती बाँधलाई अर्को चरणमा धाप बाँधसँग मिलाएर निर्माण गर्ने योजना छ।

## सन्दर्भ सामग्री
श्रेणी:नेपालका बाँधहरू
बनौली विद्यापति डिह

**बनौली विद्यापति डिह** () महान मैथिली कवि विद्यापतिसँग सम्बन्धित एक ऐतिहासिक स्थान हो। यो नेपालको मिथिला क्षेत्रमा पर्ने मधेश प्रदेशको महोत्तरी जिल्लाको बनौली गाउँमा अवस्थित छ। यो नेपालको ऐतिहासिक, सांस्कृतिक र धार्मिक सहर जनकपुर धामबाट ३.८ माइल अर्थात ६.११६ किलोमिटर दक्षिण-पश्चिममा अवस्थित छ। मुगल सम्राटले मिथिलाका राजा शिवसिंहलाई पक्राउ गरेपछि राजाले आफनो साथी र पुजारी विद्यापतिलाई आफ्नी पत्नी लखिमा देवीलाई छिमेकी मुलुक नेपालको बनौलीराज लैजान भनेका थिए भन्ने जनविश्वास छ। द्रोणवारवंशी पुरादित्य बनौली राज राज्यका राजा थिए। विद्यापति र रानी लखिमा देवीले द्रोणवार पुरादित्यको दरबारमा शरण लिएका थिए। उनीहरू यहाँ १२ वर्षसम्म बसेको बताइएको छ। विद्यापतिले त्यहाँ धेरै पुस्तकहरू लेखेका थिए। मधेस प्रदेश सरकारले यसलाई पर्यटकीय केन्द्र घोषणा गरेको छ।

कालीकान्त झाको ‘त्रिशित’ कवितामा यस ठाउँको उपस्थिति लिपिबद्ध छ। नेपालको बनौली गाउँमा यो स्थान नजिकै विद्यापति स्मृति पुस्तकालय नामक एक पुस्तकालय रहेको छ। उक्त स्थान नजिकै लक्ष्मी सागर नामको धेरै ठूलो पोखरी छ। पुरातन मिथिलाको द्रोणवार राजवंशका राजा पुरादित्यको राजधानीको स्थानको रूपमा पनि यस स्थानलाई मान्ने गरिएको छ। द्रोणवार पुरादित्य मिथिलाको ओइनवार वंशका अर्का सम्राट शिवसिंहका मित्र थिए। "त्रिशित" काव्यका अनुसार मैथिली कवि विद्यापतिले आफ्ना ग्रन्थहरू भागवत, दुर्गा भक्ति र तरङ्गिनी यहाँ लेखेका थिए।

## सन्दर्भ सामग्रीहरू
श्रेणी:नेपालका पर्यटकीय स्थलहरू
श्रेणी:मैथिली संस्कृति
श्रेणी:मैथिली भाषा
धिङ्ग शहर

**धिङ्ग सहर** भारतको आसाम राज्यको नगाउँ जिल्लाको उत्तरपश्चिममा अवस्थित एउटा सहर हो।

## भूगोल
धिङ्ग  मा अवस्थित छ। यसको औसत उचाइ ६४ मिटर (२१० फिट) छ।

धिङ्ग नागाउँ सहरबाट करिब २५ किलोमिटर टाढा छ।
।

## जनसाङ्ख्यिकी
सन् २०११ भारतको जनगणना अनुसार धिङ्गको जनसङ्ख्या १९,२३५ थियो। जनसङ्ख्याको ५१.७% पुरुष र ४८.३% महिला छन्। धिङ्गको औसत साक्षरता दर ८७.३५% थियो, जुन राज्यको औसत ७२.१९% भन्दा बढी थियो। पुरुष साक्षरता ९०.७७% र महिला साक्षरता ८३.६९% छ।

## राजनीति
कम्युनिस्ट नेता एम. शम्सुल हुडा असम विधान सभा धिङ विधान सभा निर्वाचन क्षेत्रका सदस्यका रूपमा धेरै पटक निर्वाचित भएका थिए। धिङ्ग कालियाबोर (लोकसभा निर्वाचन क्षेत्र) को एक हिस्सा हो।

धिङ्ग निर्वाचन क्षेत्र हाल अखिल भारतीय संयुक्त लोकतान्त्रिक मोर्चा राजनीतिज्ञ, अमिनुल इस्लाम द्वारा प्रतिनिधित्व गर्दै हुनुहुन्छ, जसले २०११ र २०१६ मा पछिल्लो दुई असम विधान सभा चुनाव जितेका छन्।

## शिक्षा
धिङ्गले वरपरका गाउँहरूका लागि शैक्षिक केन्द्रको रूपमा रहेको छ र धेरै माध्यमिक विद्यालयहरू यहाँ रहेका छन्। यो पनि गुवाहाटी विश्वविद्यालयसँग सम्बन्धित धिङ्ग कलेज मातहतमा माध्यमिक तहको शिक्षा प्रदान गर्दछ।

## उल्लेखनीय व्यक्तिहरू 
*हिमा दास, IAAF विश्व अन्डर-२० एथलेटिक्स च्याम्पियनसिपमा स्वर्ण पदक जित्ने पहिलो भारतीय महिला
* मुफ्ती खैरुल इस्लाम, पूर्व अमिर-ए-शरियात, पूर्वोत्तर भारत
*राजद्वीप, गीतकार, नाटककार, पटकथा लेखक, र पत्रकार

## सन्दर्भ सामाग्री
श्रेणी:नगाउँ जिल्लाका सहर तथा नगरहरू
पोर्सा

**डा.-इङ्ग. एच.सी.एफ. पोर्सा एजी**, जसलाई छोटकरीमा **पोर्सा** मात्र पनि भनिन्छ (; तल हेर्नुहोस), एक जर्मनेली अटोमोबाइल निर्माता कम्पनी हो।

## यो पनि हेर्नुहोस्
## सन्दर्भ सामग्रीहरू
## बाह्य कडीहरू
राम नारायण अयोध्या उच्च माध्यमिक विद्यालय, पिपरा

**राम नारायण अयोध्या उच्च माध्यमिक विद्यालय** नेपालको महोत्तरी जिल्लाको पिपरा गाउँपालिकामा अवस्थित उच्च माध्यमिक विद्यालय हो। यो नेपालको महोत्तरी जिल्लाको पिपरा गाउँको बाहिरी भागमा अवस्थित छ। यसले व्यवस्थापन, विज्ञान र शिक्षा स्ट्रिमहरूमा जुनियर कलेज स्तरसम्म शिक्षा प्रदान गर्दछ।  यो नेपाल राष्ट्रिय परीक्षा बोर्ड  सँग आबद्ध छ। यो नेपालको सरकारी उच्च माध्यमिक विद्यालय हो। विद्यालयको नयाँ भवन नेपालस्थित भारतीय दूतावासको सहयोगमा निर्माण भएको हो । भारतीय कन्सुल जनरल गुरुराज रावले २३ नोभेम्बर २००६ मा विद्यालयको नयाँ भवनको शिलान्यास गरेका थिए। यो विद्यालय नेपाल-भारत सम्बन्ध अन्तर्गत पर्दछ ।   यो यस क्षेत्र मा एउटा महत्वपूर्ण विद्यालय हो। विद्यालयको आदर्श वाक्य "अन्धकारबाट मलाई उज्यालोमा लैजानुहोस्" हो।  विद्यालयका संस्थापक रामनारायण मिश्र थिए । उनी राजा महेन्द्रको शासनकालमा नेपालको शाही सरकारमा पूर्व उद्योग तथा वाणिज्यमन्त्री थिए। उनले २७ मई १९५९ मा आफ्नो मन्त्रालयको पदभार ग्रहण गरे।  

## क्याम्पस 
विद्यालयको क्याम्पसमा ठूलो खेल मैदान छ। विद्यालयमा प्राथमिक, माध्यमिक र उच्च माध्यमिक गरी तीनवटा खण्ड छन् ।

## सन्दर्भहरू 
श्रेणी:विद्यालय
इजोरिया (उपन्यास)

**इजोरिया (उपन्यास)** सुविन भट्टराईद्वारा लेखिएको र फाइन् प्रिन्ट प्रकाशनले बजारमा ल्याएको एक नेपाली भाषाको उपन्यास हो।

## पुस्तकको बारेमा
उपन्यास ‘इजोरिया’ मा बहुआयामिक कथा रहेको छ । पारिवारका सदस्यबीच देखिएको प्रेम, घृणा र द्वन्द्वलाई लेखक भट्टराईले कथामा उतारेका छन् । यसअघिका सबै पुस्तकमा लगभग काठमाडौं केन्द्रित भएर कथा लेख्ने भट्टराईले यस पटक भने कथा टिप्न मधेश(तराई) पुगेका छन् । ‘इजोरिया’ मैथिली शब्द हो, यसको अर्थ चन्द्रमाको उज्यालो हो ।

## सन्दर्भ सामग्री
श्रेणी:नेपाली भाषाका उपन्यासहरू
श्रेणी:नेपाली साहित्य
थ्याङ्क गड (चलचित्र)

**थ्याङ्क थड (Thank God)** एक भारतीय हिन्दी भाषाको काल्पनिक हास्यप्रधान चलचित्र हो जसमा इन्द्र कुमारको लेखन र निर्देशन रहेको छ भने, टि-सिरिज र मारुति इन्टरनेसनलद्वारा निर्माण गरिएको छ।  चलचित्रमा अजय देवगन, सिद्धार्थ मल्होत्रा र रकुल प्रीत सिंह मुख्य भूमिकामा छन्।   यस चलचित्र २५ अक्टोबर २०२२ मा दीपावलीमा प्रदर्शन हुने तय गरिएको छ।

## पात्र 
* अजय देवगन चित्रगुप्तको भूमिकामा 
* अयान कपूरको भूमिकामा सिद्धार्थ मल्होत्रा
* रकुल प्रीत सिंह, रुही कपुर, अयानकी पत्नीको भूमिकामा
* अयानको सहकर्मीको भूमिकामा किकु शारदा
* अयानको आमाको भूमिकामा सीमा पाहवा
* उर्मिला कोठारे अयानको बहिनीको भूमिकामा
* सुमित गुलाटी
* नोरा फतेहीको रिमेक गीत "मानिके माघे हिते"मा विशेष उपस्थिति रहेको छ।  

## उत्पादन 
चलचित्र आधिकारिक घोषणा ७ जनवरी २०२१ मा गरिएको थियो।  मुख्य फोटोग्राफी मुम्बईमा २१ जनवरी २०२१ मा सुरु भएको थियो।  यो चलचित्रको उद्घाटन ११ जनवरी २०२२ मा भएको थियो।

## सङ्गीत 
गीतमा तनिष्क बागची, रोचक कोहली, आनन्द राज आनन्द र चमथ सङ्गीतको सङ्गीत रहेको छ। मनोज मुन्ताशिर, रश्मी विराग, समीर, दुलन एआरएक्स र मेलो डीको शब्द रहेको यो चलचित्रमा सङ्गीत अमर मोहिलेको रहेको छ।

यस चलचित्रका लागि श्रीलङ्काली गायिका योहानीले आफ्नो चर्चित गीत *मणिके मागे हिते* हिन्दी संस्करण गाएकी थिइन्। 

## विवाद 
### बहिष्कार 
चलचित्रलाई हिन्दु आस्था र भावनाको अपमान गरेको भन्दै केही हिन्दु सङ्गठनले चलचित्र बहिष्कार गर्ने अभियान चलाएका थिए र ट्विटरमा #व्वाइकटथ्याङ्कगड उच्च प्रदर्शनमा रहेको थियो। 

### आपत्तिजनक दृश्यहरू 
अजय देवगनद्वारा हिन्दुहरूले भगवान मान्ने चित्रगुप्तको अपमानजनक चित्रण र उनको वरिपरि अनुचित पहिरन लगाएका महिलाहरू देखाइएका केही दृश्यहरू जसमा सिद्धार्थ मल्होत्राको पात्रले अजय देवगनलाई घाँटी समातेको देखाइएको छ, त्यस्ता दृश्यहरू हटाउन माग गरिएको छ।

### धम्की र विरोध 
कायस्थ समुदायका केही सङ्घसंस्थाले यस विषयमा प्रधानमन्त्री लगायत विशिष्ट व्यक्तित्वसँग हस्तक्षेप गर्न आग्रह गरेका छन्। उनीहरुले चलचित्रको विरोधमा आक्रामक आन्दोलन गर्ने धम्की दिएका थिए।  मध्य प्रदेशको ग्वालियरमा अजय देवगनको पुत्ला समुदायका सदस्यहरूले जलाए 

## सन्दर्भहरू 
## बाह्य लिङ्कहरू 
* 

श्रेणी:भारतीय हास्य चलचित्रहरू
अर्लिङ हल्यान्ड

**अर्लिङ ब्राउट हल्यान्ड** ( né **Håland** ; जन्म २१ जुलाई २०००) एक नर्वेजियन व्यवासायिक फुटबल खेलाडी हुन् । उनले  प्रिमियर लिग क्लब म्यानचेस्टर सिटी र नर्वे राष्ट्रिय टोलीका लागि स्ट्राइकरको रूपमा खेल्छन्। विश्वका उत्कृष्ट खेलाडीहरू मध्ये एक मानिन्छ, उनी आफ्नो एथलेटिकिज्म, गति र फिनिशिङका लागि परिचित छन्। 

हल्यान्ड युवा प्रणालीबाट आएर ब्राइनको बैकल्पिक र सिनियर टिममा समावेश भए।  उनी २०१७ मा उनी मोल्डे गए, जहाँ उनले दुई सिजन बिताए। हालान्डले जनवरी २०१९ मा अस्ट्रियाको बुन्डेसलिगा मा रेड बुल साल्जबर्गसँग सम्झौतामा हस्ताक्षर गरे, दुईवटा लिग उपाधि र एउटा अस्ट्रियन कप जिते। डिसेम्बर २०१९मा, उनी जर्मन बुन्डेसलिगा क्लब बोरुसिया डर्टमुन्डमा गए, जहाँ उनले २०२०-२१ मा डि।एफ.बि- पोकल जितेका थिए।

## बाल्यकाल 
हालान्डको जन्म २००० जुलाई २१ मा  21 लिड्स, इंल्यान्डमा भएको थियो,  उनका बुबा अल्फी हालान्ड त्यतिबेला प्रिमियर लिगमा लीड्स युनाइटेडबाट खेल्दै थिए।  २००४ माा, तीन वर्षको उमेरमा, उनलााई नर्वेमा आफ्नो आमाबाबुको गृहनगर ब्राइनमा सारियो।  

## क्लब क्यारियर 
### ब्रायन 
हल्यान्डले पाँच वर्षको उमेरमा उनको गृहनगर क्लब ब्रायनको एकेडेमीमा सुरु गरे।  २०१५-१६ को सिजनको बेलामा, उनले ब्रायनको बैकल्पिक टिमबाट खेले र १५ खेलबाट १८ गोल गरे। 

### मोल्ड 
### रेड बुल साल्जबर्ग 
### बोरुसिया डर्टमन्ड 
### म्यानचेस्टर सिटी 
[link=//upload.wikimedia.org/wikipedia/commons/thumb/1/1a/Haaland_and_Rodri_warm_up_2022.jpeg/176px-Haaland_and_Rodri_warm_up_2022.jpeg|thumb|228x228px| हालान्ड २०२२ मा [म्यानचेस्टर सिटी फुटबल क्लब|म्यानचेस्टर सिटीसँग वार्मअप गर्दै]]

२०२२ मे २० मा, प्रिमियर लिग क्लब म्यान्चेस्टर सिटिले उनीहरू हल्यान्डलाईइ भित्राउन सम्झौता गरेको घोषणा गर्यो।  यो सम्झौतालाई १३ जुनमा सिटिले हल्यान्डले ५ वर्षे करार अनुसार १ जुलाईमा क्लबमा आउने घोषणा गरेर औपचारिकता दिइयो।  उनले २०२२ एफए कम्युनिटी सिल्डमा लिभरपुललाई ३-१ ले पराजित गरेको खेलमा ९० मिनेट खेल्दै ३० जुलाईमा पहिलो खेल खेले।  ७ अगस्टमा, उनले वेस्ट ह्याम बिरुद्धको २-० को जितमा २ गोल गरे।  २७ अगस्टमा, हल्यान्डले क्रिस्टल प्यालेस विरुद्धको ४-२ को जितमा प्रिमियर लिगमा पहिलो ह्याट्रिक गरे।  चार दिन पछि, नोटिनघाम फरेस्ट विरुद्ध ६-० को जितमा उनले दोस्रो ह्याट्रिक गरे।
 । यसबाट उनी सबैभन्दा छिटो दुई ह्याट्रिक गरेको खेलाडी भए, जुन यसभन्दा अगाडि १४ खेलमा भएको थियो।; उनी अगस्ट महिनाको लागि "प्रिमियर लिग प्लेयर अफ द मन्थ" चुनिए। 

६ सेप्टेम्बरमा, उनले सेभिल्ला बिरुद्ध २ गोल गर्दै क्लबको लागि च्याम्पियन्स लिगको पहिलो खेल खेले। उनी च्याम्पियन्स लिगमा २० खेल खेलेर २५ गोल गर्ने पहिलो खेलाडी भए।  २ अक्टोबरमा, हल्यान्ड प्रिमियर लिग इतिहासमा लगातार तीन होम गेममा ह्याट्रिक गर्ने पहिलो खेलाडी भए। म्यान्चेस्टर युनाइटेड विरुद्धको ६-३ को जितमा उनले ३ गोल र २ असिस्ट गरेका थिए।   उनी प्रिमियर लिग इतिहासमा सबै भन्दा छिटो ३ ह्याट्रिक गर्ने खेलाडी भए, उनले ८ लिग खेलमा ३ ह्याट्रिक गरेका थिए। यसभन्दा अगाडि यो कीर्तिमान ४८ लिग खेलमा थियो जुन १९९८ मा माइकल ओवेनको नाममा थियो। 

## अन्तर्राष्ट्रिय करियर 
## खेल्ने शैली 
## सन्दर्भ सामग्रीहरू
श्रेणी:बुन्डेसलिगा खेलाडीहरू
श्रेणी:बोरुसिया डर्टमन्डका खेलाडीहरू
श्रेणी:नर्वेली फुटबल खेलाडीहरू
श्रेणी:जीवित मानिसहरू
श्रेणी:सन् २००० मा जन्म
संयुक्त अधिराज्यको झण्डा

**संयुक्त अधिराज्यको राष्ट्रिय झण्डा** युनियन ज्याक हो, जसलाई सङ्घ झण्डा पनि भनिन्छ।

युनियन ज्याकको आवरण र सजावट सन् १८०१ को सङ्घ ऐनद्वारा भएको हो जसले ग्रेट ब्रिटेन र आयरल्यान्डको संयुक्त अधिराज्य सिर्जना गर्न ग्रेट ब्रिटेन र आयरल्यान्डको राज्य (पहिले व्यक्तिगत सङ्घमा) लाई एकताबद्ध गरेको थियो। झण्डामा सेन्ट जर्जको रातो क्रस (इङ्गल्याण्डको संरक्षक सन्त (जसले वेल्सलाई पनि प्रतिनिधित्व गर्दछ)) समावेश गर्दछ, किनारामा गरिएको सेतो रङ्ग सेन्ट प्याट्रिक (आयरल्याण्डको संरक्षक सन्त) को खर्रामा राखिएको छ भने त्यसकै छेउछाउ गरिएको सेतो रङ्ग सेन्ट एन्ड्रयु (स्कटल्याण्डको संरक्षक सन्त) राखिएको छ। वेल्सको संरक्षक सेन्ट डेभिडले सङ्घ झण्डामा वेल्सलाई प्रतिनिधित्व गर्दैन किनभने वेल्स इङ्ल्यान्ड राजशाहीको भाग नभएकै समयमा यसको आवरण तय गरिएको थियो।

जमिनमा झण्डाको अनुपात र ब्रिटिस सेनाले प्रयोग गरेको युद्ध झण्डाको अनुपात ३:५ छ। समुद्रमा झण्डाको उचाइ देखि लम्बाइ अनुपात १:२ हो।

ग्रेट ब्रिटेनको झण्डा स्कटल्यान्ड र इङ्ल्यान्डको राजा जेम्स छैठौँ र प्रथमको घोषणाद्वारा सन् १६०६ मा स्थापित भएको थियो। संयुक्त अधिराज्यको नयाँ झण्डा आधिकारिक रूपमा सन् १८०१ को काउन्सिलको आदेशद्वारा सिर्जना गरिएको थियो। कुनै आधिकारिक मानकीकृत रङहरू निर्दिष्ट गरिएको थिएन, यद्यपि झण्डा संस्थानले रातो र शाही नीलो रङहरूलाई क्रमशः 'प्यानटन १८६ सी' र 'प्यानटन २८० सी'को रूपमा परिभाषित गर्दछ।

## सन्दर्भ सामग्रीहरू
श्रेणी:राष्ट्रिय झन्डाहरू
मुख्यभूमि चीन

**मुख्यभूमि चीन** भन्नाले एक भूराजनीतिक शब्द हो जुन जनवादी गणतन्त्र चीन (हाइनान वा चोङमिङ जस्ता टापुहरू सहित)द्वारा शासित क्षेत्रको रूपमा परिभाषित गरिएको छ। जनवादी गणतन्त्र चीनका आश्रित क्षेत्रहरू र विशाल चीन (बृहत्तर चीन) भित्रका अन्य क्षेत्रहरू बाहेकका भूभागहरूलाई बुझ्न सकिन्छ। चिनियाँ मुख्य भूमिभन्दा बाहिरका क्षेत्रहरू यस प्रकार छन्:

हङकङ, जनवादी गणतन्त्र चीनको कानुन अन्तर्गत एक अर्ध-निर्भर क्षेत्र हो जुन आधिकारिक रूपमा "चीनको विशेष प्रशासनिक क्षेत्र" (पहिले एक बेलायती उपनिवेश) को रूपमा रहेको छ।
*मकाउ, जनवादी गणतन्त्र चीनको कानुन अन्तर्गत एक अर्ध-निर्भर क्षेत्र हो जुन आधिकारिक रूपमा "चीनको विशेष प्रशासनिक क्षेत्र" (पहिले पोर्तुगाली उपनिवेश) को रूपमा रहेको छ।
*गणतन्त्र चीन (सामान्यतया ताइवान भनेर चिनिन्छ) द्वारा शासित क्षेत्रहरू, जसमा ताइवान टापु, ताइवान जलसन्धिको पेस्कादोरेस द्वीपसमूह र फुज्यानको किनारमा रहेका किनमेन, मात्सु, र वुकिउ (किनमेन) टापुहरू समावेश छन्।

प्रवासी चिनियाँहरू, विशेष गरी मलेसियाली चिनियाँ र सिङ्गापुरेे चिनियाँहरूले यस शब्दलाई "पुख्र्यौली भूमि" का मानिसहरूलाई वर्णन गर्न प्रयोग गर्छन्।

## सन्दर्भ सामग्रीहरू 
श्रेणी:चीनको भूगोल
श्रेणी:चीनको क्षेत्रीय विवादहरू
संयुक्त अधिराज्यको मन्त्रिपरिषद्

**संयुक्त अधिराज्यको मन्त्रिपरिषद्** संयुक्त अधिराज्य सरकारको वरिष्ठ निर्णय लिने निकाय हो।

## इतिहास 
कम्तिमा १६औँ शताब्दीसम्म, राज्यका व्यक्तिगत अधिकारीहरूलाई बेग्लाबेग्लै सम्पत्ति, शक्ति र जिम्मेवारीहरू शाही आदेशद्वारा तिनीहरूको छुट्टै कार्यालयहरू प्रदान गरिएको थियो, र क्राउन र गोप्य परिषद्ले मात्र समन्वय गर्ने निकायहरू गठन गर्ने गरेका थिए। इङ्ल्यान्डमा १६औँ शताब्दीको उत्तरार्धबाट 'क्याबिनेट काउन्सिल' () जस्ता वाक्यांशहरू, जसको अर्थ एउटा सानो कोठामा राज्य गरिरहेका राजालाई निजी सल्लाह दिने हुन्छ। 'काउन्सिल' वा 'सल्लाह' भनेको छुट्याउन त्यस समयमा गाह्रो थियो।  अक्सफोर्ड इङ्लिस डिक्सनरीले सन् १६०५ मा फ्रान्सिस बेकनलाई आफ्नो एक निबन्धमा पहिलो पटक 'क्याबिनेट काउन्सिल' शब्दको प्रयोग गरेको श्रेय दिन्छ, जहाँ यसलाई विदेशी बानीको रूपमा वर्णन गरिएको छ, जसलाई उनी अस्वीकार गर्छन्: 'रोग भन्दा खराब उपचार- कुन असुविधाका लागि इटालीको सिद्धान्त र फ्रान्सको अभ्यास केही राजाहरूको पालामा मन्त्रिपरिषद् सल्लाहहरू पेश गरेको छ। चार्ल्स प्रथमले सन् १६२५ मा उनको राज्यारोहण गरेपछि औपचारिक रूपमा 'क्याबिनेट काउन्सिल' सुरु गरेका थिए। उनको गोप्य परिषद् वा निजी परिषद जस्ता निकायको लागि 'मन्त्रिपरिषद्' को पहिलो प्रमाणिक प्रयोग सन् १६४४ बाट आएको हो र फेरि शत्रुतापूर्ण र शब्दलाई संदिग्ध विदेशी अभ्यासहरूसँग सम्बद्ध गर्दछ।

मन्त्रिपरिषद् गोप्य परिषद्को समिति हो (यद्यपि यो व्याख्यालाई चुनौती दिइएको छ) र सबै मन्त्रिपरिषद्का मन्त्रीहरू गोप्य परिषद्का सल्लाहकार हुनुपर्छ। 

## मन्त्रिपरिषद्को बैठक 
धेरैजसो मन्त्रिपरिषद् बैठकहरू १० डाउनिङ स्ट्रिटको क्याबिनेट कोठा मा हुन्छन्; यद्यपि तिनीहरू अन्य ठाउँहरूमा पनि हुने गरेको प्रकाशमा आएका छन्।

बिहीबार भेट्ने चलन भए पनि गोर्डन ब्राउनको नियुक्ति पछि बैठकको दिन मङ्गलबारमा सारिएको थियो। तर डेभिड क्यामरुन प्रधानमन्त्री भएपछि उनले बिहीबार फेरि मन्त्रिपरिषद्को बैठक बोलाएका थिए। टरिजा मेको पदारोहणपछि उनले मन्त्रिपरिषद् बैठकहरू मङ्गलबार फर्काएकी थिइन्।

बैठकको अवधि प्रधानमन्त्रीको शैली र राजनीतिक परिस्थिति अनुसार फरक हुन्छ तर आधुनिक बैठकहरू ३० मिनेटभन्दा छोटो हुने गरेको छ। मन्त्रीहरू सामूहिक मन्त्रीको जिम्मेवारीको संवैधानिक अधिवेशनले बाँधिएका छन्।

## महत्व 
## मन्त्रिपरिषद् 
सन् २०२२ सेप्टेम्बरसम्म, मन्त्रिपरिषद्को श्रृङ्खला (मन्त्री स्तरको क्रम अनुसार) निम्नानुसार छ: 

## सन्दर्भ सामग्रीहरू
## बाह्य कडीहरू
* मन्त्रिपरिषद् कार्यालय - मुख्य साइट
* मन्त्रिपरिषद् कार्यालय - युके कार्यकारी
* मन्त्रिपरिषद् कार्यालय - मन्त्रिपरिषद् मन्त्रीहरूको सूची
* मन्त्रिपरिषद् पत्रहरू, सन् १९१५-१९८१ (राष्ट्रिय अभिलेख)
* बिबिसी समाचार वेबसाइट - मन्त्रिपरिषद्

श्रेणी:संयुक्त अधिराज्यको मन्त्रिपरिषद्
स्क्वास

250px|right|thumb|अन्तर्राष्ट्रिय मान्यता प्राप्त स्क्वास खेल कोर्ट

**स्क्वास** एउटा सानो, खोक्रो रबर बलको साथ चार पर्खालको कोर्टमा दुई खेलाडीहरू (वा डबल्सका लागि चार खेलाडीहरू) द्वारा खेल्ने रैकेट खेल हो। स्क्वासलाई IOC द्वारा मान्यता प्राप्त छ र भविष्यको ओलम्पिक कार्यक्रममा समावेश गर्ने दावेदार हो। स्क्वासलाई विश्वको सबैभन्दा स्वस्थ खेलको रूपमा चिनिन्छ।

यस खेललाई पहिले स्क्वास रैकेट भनिन्थ्यो, जसले खेलमा प्रयोग हुने नरम पिच गर्न मिल्ने बललाई जनाउँछ ।

## इतिहास
स्क्वास कम्तिमा पाँच अन्य खेलहरूबाट विकसित भएको थियो जसमा र्याकेट, पन्जा र बलहरू समावेश थिए र फ्रान्समा प्रारम्भिक १५०० मा उत्पत्ति भएको थियो। केटा र केटीहरू साँघुरो गल्ली र गल्लीहरूमा बल प्रहार गर्थे।" फ्रान्सका मठहरू जस्ता धार्मिक संस्थाहरूले यस्तै खेल विकास गरे। भिक्षुहरूले माछा मार्ने जालमा बल प्रहार गर्न पन्जा प्रयोग गर्थे, जुन मठको आँगनमा बाँधिएको थियो। यसले टेनिस र स्क्वाशमा प्रयोग हुने प्रारम्भिक "रैकेटहरू" को विकासमा निम्त्यायो। र त्यसपछि पन्ध्रौं शताब्दीको दोस्रो आधामा, टेनिस विकसित भयो र अन्य युरोपेली देशहरूमा फैलियो। स्क्वाशको अर्को प्रमुख विकास इङ्गल्याण्डमा भयो जहाँ "र्याकेट" को खेल फ्लीट जेल, ऋणीहरूको जेलमा विकसित भएको थियो।

स्क्वास पहिलो पटक १५८१ मा एक अंग्रेजी शिक्षक द्वारा उद्धृत गरिएको थियो। १८५६ मा, बलको यो रिबाउन्ड खेल बन्द कोर्टमा खेलिएको थियो। यो कोर्ट लगभग रग्बी को कोर्ट जएथ्लेटिक्स जस्तो  थियो र केहि निजी घरहरु को लगभग समान थियो। स्क्वास रैकेटहरू सुरुमा फ्लेकी काठबाट बनाइएका थिए। पछि १९८० को दशकमा, यो केवलर, बोरोन, टाइटेनियम र ग्रेफाइट जस्ता धातुहरूबाट बनाइएको थियो। प्राकृतिक तारबाट सिंथेटिक तारमा परिवर्तन गरियो। यस विद्यालयमा निर्माण गरिएका प्रारम्भिक अदालतहरू पानीको पाइप, चुट, चिम्नी र छेउको छेउमा भएकाले खतरनाक थिए। विद्यालयले चाँडै चारवटा बाहिरी चोकहरू बनाए। प्राकृतिक रबर बलको लागि छानिएको सामग्री थियो। यी साँघुरो अवस्थामा खेल्नको लागि, विद्यार्थीहरूले र्याकेटलाई छोटो बनाउन परिमार्जन गरे।

## सन्दर्भ सामाग्रीहरु
श्रेणी:खेलकुद
श्रेणी:खेल
साफ महिला च्याम्पियनसिप

**साफ महिला च्याम्पियनसिप**, (जसलाई *दक्षिण एसियाली फुटबल महासंघ महिला कप* पनि भनिन्छ), दक्षिण एशियाली फुटबल महासंघ (साफ) द्वारा आयोजित महिला राष्ट्रिय फुटबल टोलीहरूको मुख्य संघ फुटबल प्रतियोगिता हो। यस प्रतियोगितामा दक्षिण एशियाली फुटबल महासंघ का सबै सात सदस्यहरू सहभागी हुन सक्छन्।

## इतिहास 
हाल साफ सदस्य राष्ट्रमा बंगलादेश, भुटान, भारत, माल्दिभ्स, नेपाल, पाकिस्तान र श्रीलंका रहेका छन्। यसअघि अफगानिस्तान साफबाट बिदा हुनु भन्दा अघि आठ सदस्यले प्रतिस्पर्धा गर्थे। यो प्रत्येक दुई वर्षमा आयोजना गरिन्छ।

अहिलेसम्म हरेक संस्करण भारतले जितेको छ। सो क्रममा भारतले नेपाललाई चार पटक र बंगलादेशलाई एक पटक फाइनलमा हराएको छ। 

## परिणाम 
## यो पनि हेर्नुहोस्
* साफ च्याम्पियनसिप
* एएफसी महिला एसिया कप
* एएफएफ महिला च्याम्पियनसिप
* सीएएफए महिला च्याम्पियनसिप
* ईएएफएफ ई-१ महिला फुटबल च्याम्पियनसिप
* डब्ल्यूएएफएफ महिला च्याम्पियनसिप
* एसियामा उपमहाद्वीपीय फुटबल च्याम्पियनसिप
* साबा महिला च्याम्पियनसिप
* दक्षिण एसियाली खेलकुद

## सन्दर्भ सामग्रीहरू
श्रेणी:साफ महिला च्याम्पियनसिप
वेस्टमिन्स्टर प्रणाली

[link=//upload.wikimedia.org/wikipedia/commons/thumb/4/45/Palace.of.westminster.arp.jpg/300px-Palace.of.westminster.arp.jpg|right|thumb|300x300px| [लन्डनमा थेम्स नदीको किनारमा रहेको वेस्टमिन्स्टर राजदरबार, संयुक्त अधिराज्यको संसदको सभाघर ]]
**वेस्टमिन्स्टर प्रणाली** एक प्रजातान्त्रिक संसदीय शासन प्रणाली हो जुन सयौँ वर्षको अवधिमा संयुक्त अधिराज्यमा विकसित भएको थियो। यस व्यवस्थाको नाम लन्डनको वेस्टमिन्स्टरको दरबारबाट आएको हो, जुन संयुक्त अधिराज्यको संसदको सभाघर हो। हाल विश्वका अन्य धेरै देशहरूले यस प्रणालीमा आधारित वा प्रभावमा पारेर यो प्रणाली स्थापना गरेका छन्। बेलायत र राष्ट्र्मण्डल देशहरू बाहेक यो प्रणाली विशेष गरी पूर्व ब्रिटिस उपनिवेशहरूको शासनमा देख्न सकिन्छ।

सरकारको वेस्टमिन्स्टर प्रणाली विशेष गरी राष्ट्रमण्डल देशहरूमा देख्न सकिन्छ। यो पहिले क्यानडाको प्रान्तहरूमा सुरु भएको थियो र त्यसपछि अस्ट्रेलियाले पनि यो प्रणालीको आधारमा आफ्नो सरकार स्थापना गरेको थियो। आज विश्वभरि कुल ३३ देशहरूमा यो प्रणालीमा आधारित वा प्रभावित शासनहरू छन्। एक समयताका यो प्रणाली राष्ट्रमण्डल वा पूर्व राष्ट्रमण्डल देशहरू र तिनीहरूका उपराष्ट्रिय एकाइहरूमा वेस्टमिन्स्टर प्रणाली थियो। पछि आएर धेरै देशहरूले आफ्नो शासन प्रणाली परिवर्तन गरेका थिए।

## विशेषताहरू 
वेस्टमिन्स्टर प्रणालीको परिभाषित विशेषताहरू निम्न हुन्:

* राष्ट्रप्रमुख : यहाँ एक मात्र औपचारिक र प्रतिनिधि कार्यकर्ता छ र उसको अधिकांश कार्यकारी शक्तिहरू अन्य संस्था र अधिकारीहरूको हातमा छन्, जुन उसले आफ्नो मातहतका अधिकारीहरूको सल्लाहमा प्रयोग गर्दछ;

* प्रधानमन्त्री (सरकार प्रमुख ): सरकारको प्रमुख हो, उनी राष्ट्रको प्रमुखद्वारा नियुक्त गरिन्छ। उनी सामान्यतया राष्ट्रिय संसदमा बहुमत राजनीतिक दलको नेता हुनुहुन्छ, राज्य प्रमुखको मुख्य सल्लाहकार हुनुहुन्छ र सामान्यतया सबैभन्दा शक्तिशाली र प्रभावशाली अधिकारी हुनुहुन्छ;

* कार्यकारिणी सरकार प्रमुख (प्रधानमन्त्री) को नेतृत्वमा मन्त्रिपरिषद्का सदस्यहरू (मन्त्रीहरू) द्वारा सञ्चालित हुन्छ। मन्त्रीहरूको नियुक्ति पनि प्रायः प्रधानमन्त्रीको हातमा हुन्छ;

* संसदमा प्रतिपक्षप्रति सत्तारुढ दलको जवाफदेहिता र बहुदलीय व्यवस्था ;

* विधायिका, द्विसदनीय वा एक सदनमा दुवैको स्वीकार्यता;

* सरकारमाथि अविश्वास व्यक्त गर्ने संसदको स्वतन्त्रता;

* संसद् खारेज गर्ने र निलम्बन गर्ने र संसद विघटन गरेर नयाँ निर्वाचनको आह्वान गर्ने राष्ट्रप्रमुखको क्षमता;

* स्वतन्त्र न्यायपालिका।

Parliament House Canberra Dusk Panorama.jpg|अस्ट्रेलियाको संसद, क्यानबरा
Glimpses of the new Parliament Building, in New Delhi (2).jpg|भारतको संसद भवन, नयाँ दिल्ली, भारत
Canada Parliament2.jpg|क्यानेडेली संसद भवन
Leinsterhouse.jpg|आयरिसेली संसद
MalaysianParliament.jpg|मलेसियाको संसद, कुआलालम्पुर

## सन्दर्भ सामग्रीहरू
## बाह्य कडीहरू
श्रेणी:राजनीतिक प्रणालीहरू
श्रेणी:वेस्टमिन्स्टर प्रणाली
सन् २०२२ साफ महिला च्याम्पियनसिप

**२०२२ साफ महिला च्याम्पियनसिप** दक्षिण एसियाली फुटबल महासंघ (SAFF) द्ववारा आयोजना हुने साफ महिला च्याम्पियनसिप छैठौं संस्करण हो। यस अन्तर्राष्ट्रिय महिला फुटबल च्याम्पियनशिपमा साफका राष्ट्रिय महिला टोलीहरूले प्रतिस्पर्धा गरेको छ।    प्रतियोगिता २०२२ सेेेप्टेम्बर ६-१९ सम्म काठमाडौं, नेपालमा खेलाइँदैछ।

भारत साबिक बिजेता हो। २२ मार्च २०१९ मा भएको फाइनलमा भारतले नेपाललाई ३–१ गोलले पराजित गरेको  हो । 

## आयोजक चयन 
२ जुलाई २०२२ मा  साधारणसभा (कंग्रेस)मा २०२२ साफ महिला च्याम्पियनसिपको लागि नेपाललाई आयोजकको रूपमा पुष्टि गरिएको थियो।

## सहभागी टोलीहरू 
## स्थान 
## नकआउट चरण 
*अनुसार युटिसी+०५:४५ सबै समय। 

### सेमिफाइनल 
----

### अन्तिम 
## सन्दर्भ सामग्रीहरू
## बाह्य कडीहरू
श्रेणी:साफ महिला च्याम्पियनसिप
सबैभन्दा महँगो नेपाली चलचित्रहरूको सूची

**यो सबैभन्दा महँगो नेपाली चलचित्रहरू को सूची हो** । 

## सबैभन्दा महँगो नेपाली चलचित्रहरु 
## सन्दर्भ सामग्रीहरू
झोछेँ टोल

**झोछेँ टोल** वा **फ्रिक स्ट्रिट** काठमाडौं दरबार क्षेत्रको दक्षिणमा अवस्थित एउटा सानो टोल हो। यो पुरानो टोललाई सन् १९६० र सन् १९७० को दशकमा अमेरिकी र युरोपेली देशका पर्यटकहरूले हिप्पी ट्रेलको भाग जनाउँदै यसलाई 'फ्रिक स्ट्रिट' नाम दिएका थिए।

## इतिहास 
झोछेँ टोल सन् १९६० को प्रारम्भदेखि सन् १९७० दशकको अन्त्य सम्म हिप्पी जीवनमा रमाउने बाह्य तथा आन्तरिक पर्यटकहरूको केन्द्रबिन्दु थियो। त्यसबेला यहाँ पर्यटकहरू तान्ने मुख्य आकर्षण सरकारद्वारा सञ्चालित चरेस पसलहरू थिए। संसारका विभिन्न भागबाट हिप्पीहरू कानूनी गाँजाको खोजीमा बसन्तपुरभित्र रहेको यस टोलमा आउने गरेका थिए। यो स्थानसम्म आउनको लागि त्रिभुवन अन्तर्राष्ट्रिय विमानस्थलबाट सोझै बस सेवाहरू उपलब्ध थिए र कानुनी धुम्रपान खोज्ने हिप्पीहरूलाई लक्षित गर्दै सीमानाहरू थिए। गाँजा र चरस कानूनी र सरकारी इजाजतपत्र पसलहरूमा खुला रूपमा विक्री वितरण हुने भएकोले यो निक्कै लोकप्रिय थियो। पश्चिममा युवाहरूको अस्वस्थ जनसङ्ख्याले आफूलाई राजनीतिक र सामाजिक निराशाबाट टाढा राख्न खोज्दै संस्कृति, कला, वास्तुकला, र जीवनशैलीसँग प्रत्यक्ष सम्पर्क बनाउन तिनीहरूलाई झोछेँ टोलले आकर्षित गरेको थियो।

सन् १९७० को प्रारम्भमा नेपाल सरकारले झोछेँ टोलमा हिप्पीहरूलाई घेराबन्दी सुरु गरेर तिनीहरूलाई भारततर्फ पठाउन सुरु गरेको थियो। यो कार्य धेरै हदसम्म संयुक्त राज्य अमेरिका सरकारको निर्देशनमा चलाइएको थियो।  सरकारले पर्यटकहरूको लागि ड्रेस कोड र शारीरिक उपस्थितिको सम्बन्धमा कडा नियम लागू गरेको थियो। सरकारले त्यस्ता नियमहरू लागू गरेपछि हिप्पीहरूले आफुलाई असुरक्षित महसुस गरे र नेपालको हिप्पी आन्दोलन सन् १९७० को दशकको अन्ततिर समाप्त भएको थियो। अमेरिकी सरकारकै निर्देशनमा नेपाल सरकारले नेपालमा चरेस र गाँजाको उत्पादन र बिक्री वितरणमा प्रतिबन्ध लगाएको हो। हिप्पी पर्यटन चाँडै पदयात्रा र सांस्कृतिक पर्यटनको अधिक परम्परागत व्यवसायहरूसँग प्रतिस्थापित गरिएको थियो।
link=//upload.wikimedia.org/wikipedia/commons/thumb/9/94/Freak_street.jpg/220px-Freak_street.jpg|thumb| सन् २००९ मा झोछेँ टोलमा रहेको एक पसल

## संस्कृति 
## यो पनि हेर्नुहोस् 
* वसन्तपुर दरबार क्षेत्र
* काठमाडौँ

## सन्दर्भ सामग्रीहरू 
श्रेणी:काठमाडौंका टोलहरू
सचिन सिंह

**सचिन सिंह** काठमाण्डौ, नेपालमा बस्ने भारतीय नेपाली भाषाका संगीतकार हुन्। उनले ४५ भन्दा बढी नेपाली चलचित्रमा संगीत रचना र संयोजन गरेका छन् ।  उनले विभिन्न नेपाली गायकहरूको गीतमा सङ्गीत संगीत दिएका छन् ।   उनले मेलान्कोलीमा गायकको रूपमा भाग लिएका पनि थिए। मेलान्कोली वातावरणविद् निपेश ढाकाको शब्द, संगीत र निर्देशन रहेको तथा ३६५ नेपाली गायकको स्वर रहेको गीत हो। यो गीतले  "मस्सट भोकल सोलो इन अ संग रेकर्डिङ " (Most Vocal Solos in a Song Recording) शीर्षकमा गिनिज वल्र्ड रेकर्ड कायम गरेको छ।    

## बाल्यकाल 
सचिन सिंहको जन्म भारतको दार्जिलिङ जिल्लाको कालिम्पोङमा भएको थियो। कक्षा ६ मा पढ्दा उनले राजु गुरुङसँग संगीत सिकेका थिए । त्यसपछि उनले वरिष्ठ संगीतकार र एरेन्जरको निर्देशनमा संगीत वाद्ययन्त्र बजाउन सिके। उनले संगोत दिएको पहिलो धुन *फेरी फेरी गोधुले* थियो, यो धुन उनले जुनियर हाई स्कुलमा पढ्दा संगीत दिएका थिए । सन् १९८१ मा, यो गीतबाट उनले भानु जयन्ती समारोहमा पहिलो पुरस्कार जित्यो जहाँ उनले गीत गाएका थिए। उनले संगीत प्रतियोगिताहरूमा भाग लिन थाले, उनी स्कूल र कलेज स्टेजहरूमा देखा परे र सांगीतिक कार्यक्रमहरू आयोजना गर्न थाले। उनी आरडी बर्मन र दीप श्रेष्ठको संगीतबाट प्रेरित थिए। काठमाडौं आउनुअघि सचिन सिक्किमको गान्तोकमा एक वर्ष बसे ।

## संगीत 
काठमाडौंमा, सचिनले सिम्फोनिक स्टुडियोमा गिटारवादकको रूपमा काम गर्न थाले, स्कूलमा संगीत सिकाए र रेस्टुरेन्टमा गितार बजाए। उनले बिस्तारै फिल्म र एल्बमका लागि गीतमा संगीत भर्ना थाले। उनले सन् १९९१ मा सुकमित गुरुङको एल्बम *हिजो* आजका लागि *हिजो आज* संगीत संयोजन  गरेका थिए । त्यसपछि उनले सुबोध श्रीधरको नेपाली फिल्म *स्विकार*मा संगीतको भरेका थिए । दुई वर्ष पछी उनले फेरि फिल्म *धर्म*मा काम गरे जहाँ उनको खासै चर्चा भएन । चलचित्र रगतमा *मेरो माया लै बारी लाइ* गीतबाट उनले ध्यान तानेका थिए । उनको फिल्म *सगुन* (१९९८)  बाट चर्चा कमाए आयो जहाँ उनले *आगो लाग्यो दिलैमा दमकल बोलैदेउ* जस्ता लोकप्रिय गीतहरू रचना गरे। 

यो सचिनको सांगीतिक करियरको टर्निङ प्वाइन्ट थियो। *लाठी चार्ज नगर*, *कहाँबाट आयौ आज*, *कसको आँखा लाग्यो*  (प्रवाहिनीर), *सानो* छ गाउँ (सानो संसार) र *के कुरा* (अझै पनि) उनका चर्चित रचनाहरू हुन्।

## सन्दर्भ सामग्रीहरू
श्रेणी:सन् १९६७ मा जन्म
श्रेणी:जीवित मानिसहरू
श्रेणी:कालिम्पोङ जिल्लाका मानिसहरू
श्रेणी:भारतीय गोरखाहरू
चन्द्रागिरी केबलकार

**चन्द्रागिरी केबलकार** नेपालको चन्द्रागिरी नगरपालिकामा अवस्थित एउटा गन्डोला लिफ्ट यातायात प्रणाली हो। सन् २०१६ मा खोलिएको चन्द्रागिरी केबलकार थानकोटदेखि चन्द्रागिरी पहाडसम्म चल्छ। यहाँ २.४&nbsp;किमी (९,०९५&nbsp;फिट) लाइनमा दुई स्टेसनहरू छन्। केबल कार प्रणालीमा ३८ गन्डोलाहरू छन् जुन प्रति घण्टा १,००० मानिसहरू बोक्न सक्छ। चन्द्रागिरी पहाडको टुप्पोमा भालेश्वर महादेव मन्दिर रहेको छ।

चन्द्रागिरि पहाडको शीर्ष स्टेसनमा पुग्न २.४ किलोमिटर केबलकारको सवारी ९ मिनेट लाग्छ। एउटा केबिनमा ८ जना यात्रु अट्छन्। ३ फिटभन्दा माथिको बच्चाहरूलाई टिकट अनिवार्य चाहिन्छ।

## टिकट दरहरू 
## चित्र दीर्घा

File:Bhaleshwor Mahadev Temple at Chandragiri.jpg|भालेश्वर महादेव मन्दिर
File:Chadragiri Cable Car.jpg|केबल कारबाट उपत्यकाको दृश्य
File:Chandragiri Himalayan range view.jpg|पहाडबाट हिमालयको दृश्य
File:View of Chandragiri, Kathmandu.jpg|चन्द्रागिरी पहाडको दृश्य
File:Chandragiricablecar.jpg|चन्द्रागिरी केबलकार
File:Premises around Chandragiri Hills 11.jpg|चन्द्रागिरी पहाडको वरिपरीको क्षेत्र

## यो पनि हेर्नुहोस् 
* मनकामना केबलकार

## सन्दर्भ सामग्रीहरू 
## बाह्य कडीहरू 
* आधिकारिक वेबसाइट
श्रेणी:काठमाडौँ जिल्ला
दिलवाले दुल्हनिया ले जायेंगे

***दिलवाले दुल्हनिया ले जायेंगे*** () आदित्य चोपडाद्वारा लिखित र निर्देशित एक भारतीय चलचित्र हो।

सन् १९९५ अक्टोबर २० मा प्रदर्शन भएको यो चलचित्रमा शाहरुख खान र काजोलको मुख्य भूमिका रहेको थियो।

## सन्दर्भ सामग्रीहरू 
श्रेणी:सन् १९९५ का चलचित्रहरू
श्रेणी:हिन्दी भाषाका चलचित्रहरू
श्रेणी:भारतीय प्रेमप्रसङ्गयुक्त नाटक चलचित्रहरू
श्रेणी:भारतीय प्रेमप्रसङ्गयुक्त साङ्गीतिक चलचित्रहरू
पस्मिना (कपडा)

link=//upload.wikimedia.org/wikipedia/commons/thumb/1/1f/Mandala_Chandar%2C_Kashmir_1840.jpg/300px-Mandala_Chandar%2C_Kashmir_1840.jpg|thumb|300x300px| मण्डला चन्द्र (सन् १८४०) एक असामान्य कश्मीरी तान्त्रिक चन्द्र दोसल्ला हो जसको केन्द्रमा मण्डला हुन्छ।
**पस्मिना** ( {{IPAc-en|p|V|S|"|m|i:|n|@|,_|p|{|S|-}},  ) कश्मीरी उनले बनेको एक दोसल्ला हो। यो भारतको कश्मीरमा पाइने चाङ्थाङ्गी बाख्राको रौँबाट तयार पारिन्छ। यो बाख्राको विभिन्न नस्ल र प्रजातिहरू छन्। 'पस्मिना' शब्द फारसी शब्द 'पस्म'ले बनेको छ जसको अर्थ उन हुन्छ र कश्मीरी भाषामा यसलाई नरम सुन भन्ने गरिन्छ। पस्मिना उन भारतको कश्मीर क्षेत्रको चाङ्थाङ उपत्यकाको चाङ्थाङ्गी बाख्रा, उत्तर भारतको हिमाचल प्रदेशको मारला र चेङ्गु बाख्रा र नेपालको च्याङ्ग्रा बाख्राबाट एकत्र गर्ने गरिन्छ। कश्मीर र नेपालमा चर्खाबाट पस्मिना दोसल्ला बनाइने गरिन्छ।

सामान्य कश्मीरी र पश्मिना दुवै एउटै बाख्राको रौँबाट तयार पारिन्छ तर सामान्य कश्मीरीको व्यास १२ देखि २१ माइक्रोनसम्म हुन्छ, जबकि पस्मिनाले १२ देखि १६ माइक्रोनसम्मको फाइबरलाई मात्र जनाउँछ।

## इतिहास 
## सन्दर्भ सामग्रीहरू 
श्रेणी:जम्मु र कश्मीरको संस्कृति
मुन्धुम

link=//upload.wikimedia.org/wikipedia/commons/thumb/1/15/Limbuwomendrinktongba.jpg/220px-Limbuwomendrinktongba.jpg|thumb|परम्परागत पहिरनमा लिम्बु महिलाहरू

**मुन्धुम** (पेलन भनेर पनि चिनिन्छ) किरात जातिको पुरानो धार्मिक ग्रन्थ र लोक साहित्य हो। यो नेपालको प्राचीन आदिवासी धर्म हो। लिम्बु भाषामा मुन्धुमको अर्थ 'ठूलो शक्तिको शक्ति' हुन्छ। मुन्धुमले भारतीय उपमहाद्वीपमा वैदिक सभ्यताको उदय हुनुअघिदेखि नै पालना गरिएका किरात संस्कृति, रीतिरिवाज र परम्पराका धेरै पक्षहरूलाई समेट्छ।

'थुङ्साप' र 'पेसाप' गरि मुन्धुमलाई दुई भागमा व्यवस्थित गरिएको छ। संस्कृति, रीतिरिवाज र सामाजिक मूल्यहरूको लागि मार्गदर्शकको रूपमा सेवा गर्दै मुन्धुम धर्मभन्दा बाहिर फैलिएको छ। मुन्धुम पुरातन किरत लिपिममा लेखिएको छ र विभिन्न किरात जातिहरूमा भिन्न-भिन्न संस्करणहरू छन्। प्रत्येक जनजातिको विशिष्ट संस्कृतिको रूपमा सेवा गर्दै र अन्य जनजाति र मानिसहरूको सम्बन्धमा तिनीहरूको सामाजिक पहिचान र एकतालाई दर्शाउने गर्दछ। 

## यो पनि हेर्नुहोस् 
* नेपालमा धर्म
* नेपालको जनसाङ्ख्यिकी
* किराँत धर्म

## सन्दर्भ सामग्रीहरू 
श्रेणी:नेपालमा धर्म
श्रेणी:नेपाली धार्मिक ग्रन्थहरू
सवर्ण विवाह

**सवर्ण विवाह** एक विशिष्ट सामाजिक समूह, धार्मिक सम्प्रदाय, जात, वा जातीय समूहभित्र विवाह गर्ने अभ्यास हो। विवाह वा अन्य घनिष्ठ व्यक्तिगत सम्बन्धहरूको लागि अन्य व्यक्तिहरूलाई अस्वीकार गरिने गरिन्छ।

सवर्ण विवाह धेरै संस्कृति र जातीय समूहहरूमा सामान्य छ। धेरै धार्मिक र जातीय धार्मिक समूहहरू परम्परागत रूपमा सवर्ण विवाहित हुन्छन्। यसले बहिर्विवाहलाई अनुमति दिन्छ किनकि धर्म परिवर्तन गर्ने व्यक्तिले जीवनसाथीको धर्म स्वीकार गरेर यस विवाहको नियमहरू भित्र स्वीकार गरिन्छ।

## पालना 
सवर्ण विवाह आत्म-पृथक्करणको एउटा आयामको रूपमा सेवा गर्न सक्छ। समुदायले यसलाई एकीकरण गर्न र वरपरका जनसङ्ख्यासँग पूर्ण रूपमा विलय गर्न प्रतिरोध गर्न प्रयोग गर्न सक्छ। अल्पसङ्ख्यकहरूले यसलाई लामो समयसम्म जातीय रूपमा एकरूप रहन अन्य अभ्यास र विश्वासहरू भएका समाजहरूमा फरक समुदायको रूपमा प्रयोग गर्न सक्छन्।

## यो पनि हेर्नुहोस् 
* मिथ्याकरण कानून
* मागी विवाह
* मिश्रित संभोग

**अन्य विवाह:**

* विवाह र गोत्र
* भाइ बहिनी जोडीहरूको सूची

**विवाह प्रणाली:**

* बहिर्विवाह
* समान विवाह
* अनुलोम विवाह

## सन्दर्भ सामग्रीहरू 
श्रेणी:विवाहका प्रकारहरू
मातातीर्थ औँसी

**मातातीर्थ औँसी** नेपालमा मनाइने एक दिने पर्व हो। यो दिन मुख्य रूपमा आमा र मातृत्वको सम्मान गर्न मनाइन्छ। यस दिन मानिसहरूले आमाहरूलाई मिठाई, कपडा र अन्य उपहारहरू प्रदान गर्छन्। हिन्दू परम्परा अनुसार यो पर्व चन्द्र क्यालेन्डर अनुसार बैशाख महिनामा आउने नयाँ चन्द्र पक्ष वा पूर्णिमाको दिनमा मनाइन्छ।

मातातीर्थ पोखरी दिवंगत आमाहरूको सम्झना गर्न काठमाडौंको पश्चिममा रहेको एक तीर्थस्थल हो। मातातीर्थ पोखरीमा स्नान गरी तर्पण गर्ने सन्तानको माताले मोक्ष प्राप्ति र परिवारमा समृद्धि ल्याउने जनविश्वास रहेको छ। मातातीर्थ औँसीको दिन मातातीर्थबाट हिँड्ने व्यक्तिले आफ्नी मृत आमालाई पोखरीमा देख्ने किंवदन्ती रहेको छ।

## सन्दर्भ सामग्रीहरू 
श्रेणी:नेपालका चाडपर्वहरू
श्रेणी:नेपालका हिन्दु चाडपर्वहरू
टुकुचा खोला

**टुकुचा खोला** बागमतीको सहायक नदी हो । काठमाडौँका रुद्रमती र विष्णुमतीका बीच भागमा घना बस्तीका बीच भएर बग्ने यस खोलाको पुरानो सांस्कृतिक नाम इक्षुमती हो  र नेवारीमा ‘तुखुचा’ (उखु खोला) भनिने गरिन्छ। तुखुचा अपभ्रंश भएर टुकुचा भएको इतिहासविद् दिनेशराज पन्त बताउँछन्।  काठमाडौँ उपत्यकाका अन्य नदीनालाको जस्तै यस खोलाको पनि उद्गमस्थल शिवपुरी जलाधार क्षेत्र मानिएको छ । त्रिपुरेश्वरको कालमोचन महादेव मन्दिरमा पुगेपछि यो खोला बागमतीमा मिसिन्छ । मुख्य सहरभित्र यसको लम्बाइ करिब ५ किलोमिटर अनुमान गरिएको छ। 
## अतिक्रमण‍‍‍
काठमाडौँ महानगरको मध्य भाग हुँदै बग्ने भए पनि यो खोला सहर पसेपछि कतै देखिन्छ भने कतै बिलाउँछ। ठाउँठाउँमा यस खोलालाई ढल छोपेजस्तै गरी त्यसमाथि संरचना बनाइएका छन्। महाराजगन्जदेखि कमलादीसम्म अधिकांश भागमा खोलामाथि सडक र संरचना बनेका छन्। काठमाडौँ महानगरपालिकाको तथ्यांकअनुसार टुकुचामाथि मात्रै करिब ८५ वटा घर तथा भवन ठड्याइएका छन्। टुकुचामा अतिक्रमण हुन थालेको राणाकालदेखि नै हो। नारायणहिटीको पर्खालभित्रबाट भूमिगत बनाएर ढलकै रूपमा निकालिएको छ । 
## विवाद
काठमाडौँ महानगरका प्रमुख बालेन्द्र शाहले खोला अतिक्रमण गरी बनाइएका संरचना हटाउने अभियान सुरु गरेपछि पक्ष र विपक्षमा जनमत विभाजित भएको छ।

## सन्दर्भ सामग्रीहरू 
श्रेणी:काठमाडौँका नदीहरू
श्रेणी:नेपालका नदीहरू
श्रेणी:बागमती प्रदेशका नदीहरू
संयुक्त अधिराज्यको सरकार

**संयुक्त अधिराज्यको सरकार**, आधिकारिक रूपमा **हर म्याजेस्टी गभर्मेन्ट** अर्थात **महामहिमको** **सरकार**, ग्रेट ब्रिटेन र उत्तरी आयरल्यान्डको संयुक्त अधिराज्यको केन्द्रीय सरकार हो।

ब्रिटिस सरकारको नेतृत्व प्रधानमन्त्रीले गर्छन्। प्रधानमन्त्रीलाई संयुक्त अधिराज्यको सम्राटद्वारा नियुक्त गरिन्छ, त्यसपछि प्रधानमन्त्रीले अन्य मन्त्रीहरू नियुक्त गर्छन्। प्रधानमन्त्री र अन्य मन्त्रीहरूले मिलेर सर्वोच्च निर्णय गर्ने र नीति बनाउने निकाय गठन गर्छन्, जसलाई मन्त्रिपरिषद् भनिन्छ। सरकारमा रहेका सबै मन्त्रीहरू संसदको सदस्य हुन्छन् र आफ्नो मन्त्रालयको कामकाज र कामको सन्दर्भमा संसदप्रति उत्तरदायी हुन्छन्। प्राथमिक कानून पारित गर्न सरकार संसदमा निर्भर छ र निश्चित समय संसद ऐन, २०११ पारित भएदेखि, नयाँ हाउस अफ कमन्स चयन गर्न प्रत्येक पाँच वर्षको अवधिमा निर्वाचन हुने गरेको छ। प्रारम्भिक कानूनहरू संसदीय बहुमतबाट पारित हुन्छन् तर, यस अवधिको मध्यमा हाउस अफ कमन्समा अविश्वासको मत सफल भएमा निर्वाचन अझ अगाडि हुनसक्छ। प्रत्येक निर्वाचनपछि सत्तारुढ दलको नेतालाई प्रधानमन्त्री बन्न आमन्त्रण गर्छ।

बेलायतमा यो शासन प्रणालीलाई प्राय: संसदीय प्रणाली वा वेस्टमिन्स्टर प्रणाली भनिन्छ। यो व्यवस्था संविधान वा संसदीय कानुनले एकै दिनमा स्थापित भएको होइन तर सयौँ वर्षको अवधिमा क्रमशः विकसित भएको छ। तसर्थ, संयुक्त अधिराज्यको संसदलाई प्राय 'संसदको जननी' भनेर पनि चिनिन्छ।

वैचारिक रूपमा, संयुक्त अधिराज्यको अलिखित, असंहितावद्ध संविधान अनुसार सबै कार्यकारी शक्तिहरू राजाको हातमा राखिएको छ तर व्यवहारमा आजकल राजाले यी सबै संवैधानिक शक्तिहरू प्रधानमन्त्री र अन्य मन्त्रीहरूको सल्लाह र परामर्शमा प्रयोग गर्छन्। मन्त्रिपरिषद्का सदस्यहरू राजाको सबैभन्दा सम्मानित गोप्य परिषदको सदस्य भएर राजालाई सल्लाह दिन्छन् साथै विभिन्न सरकारी विभागको प्रमुख भएकाले एक व्यक्तिले धेरै कार्यकारी अधिकारहरू आफैले प्रयोग गर्न सक्षम छ जबकि अन्य कार्यहरू जुन शासकको हातमा छन्, मन्त्रीहरूको सल्लाहमा शासकको अख्तियारले सञ्चालन गर्दछ।

संयुक्त अधिराज्य एकात्मक राज्य हो र उनको शाही शासकको सरकार सम्पूर्ण देशको प्रशासनको लागि जिम्मेवार छ। यद्यपि वेल्स, उत्तरी आयरल्यान्ड र स्कटल्यान्डले पनि सम्बन्धित स्थानीय सांसदहरूप्रति जवाफदेही सरकारहरू हस्तान्तरण गरेका छन्, यसलाई कुनै पनि हिसाबले सङ्घीय, सङ्घ वा सङ्घीय संरचनाको रूपमा हेर्नु हुँदैन, किनकि यी सरकारहरू सम्बन्धित क्षेत्रहरूको नियन्त्रणको लागि जिम्मेवार छन्। यसको साथै प्रधानमन्त्रीलाई प्रशासनसँग सीमित अधिकारहरू मात्र हुन्छ र महामहिम सरकारले जुनसुकै बेला राजाद्वारा पारित कानूनहरू उल्ट्याउन सक्छ।

बेलायतका वर्तमान प्रधानमन्त्री लिज ट्रस हुन् जसले सन् २०२२ सेप्टेम्बर ६ मा पदभार ग्रहण गरेकी थिइन्। उनी कन्जरभेटिभ पार्टीका नेता हुन्, जसले बोरिस जोनसनको स्थानमा पदभार ग्रहण गरेकी थिइन्।

## इतिहास
## सन्दर्भ सामग्रीहरू
## बाह्य कडीहरू
श्रेणी:संयुक्त अधिराज्यको राजनीति
श्रेणी:संयुक्त अधिराज्यको सरकार
प्रेमकुमार राई

**प्रेमकुमार राई** (जन्म विसं २०१८) नेपाल सरकारका पूर्वप्रशासक एवं अख्तियार दुरुपयोग अनुसन्धान आयोग, नेपालका प्रमुख आयुक्त हुन् ।
## शिक्षा
संखुवासभा जिल्लाको खोरन्डे गाउँमा मध्यम वर्गीय किसान परिवारमा जन्मिएका उनले संखुवासभाकै खाँदबारीस्थित हिमालय माविवाट २०३५ सालमा एसएलसी उत्तीर्ण गरे । २०३६ सालमा काठमाडौँको शंकरदेव क्याम्पसमा आईकममा भर्ना भए । आन्दोलनका कारण २०३९ सालमा मात्रै आईकम पास गरे । त्यसपछि नेपाल कमर्स क्याम्पस, मीनभवनबाट बीकम र २०४५ सालमा शंकरदेव क्याम्पसबाट एमबीएको उपाधि लिए।

## सरकारी सेवा
उनले अध्ययनकै क्रममा २०४० साउन १ गते निजामती सेवाको लेखापालमा नाम निकाले। महालेखापरीक्षकअन्तर्गतको जागिर गर्दा उपत्यकाबाहिर जान नपर्ने र काम सकिएपछि पढ्ने समय पनि पाइने भएका कारण उनले त्यो जागिर रोजेका थिए।

२०४४ मा शाखा अधिकृत र २०४९ मा खुला प्रतिस्पर्धाबाट उपसचिवमा नाम निकालेका उनले सहसचिव हुँदा लामो समय अख्तियारमा काम गरेका थिए। सचिव भएर अख्तियार, प्रधानमन्त्री तथा मन्त्रिपरिषदको कार्यालय, आपूर्ति मन्त्रालय, संस्कृति, पर्यटन तथा नागरिक उड्डयन मन्त्रालय, महिला, बालबालिका तथा समाज कल्याण मन्त्रालय र गृह मन्त्रालयमा जिम्मेवारी सम्हाले। २२ महिना गृहसचिवको जिम्मेवारी सम्हालेका राईले २०७६ माघ २० देखि सरकारी सेवाबाट विदा लिएका थिए। 
‍‍
## चर्चा‍‍
गृहसचिव हुँदा चर्चित ललिता निवास जग्गा घोटाला प्रकरणमा अनुसन्धान गर्न लगाएर वास्तविक तथ्य सतहमा ल्याउन भूमिका खेलेका थिए। बालुवाटारको ११३ रोपनी सरकारी जग्गा हिनामिना भएको भनिएको यस प्रकरणमा २ जना भूतपूर्वप्रधानमन्त्रीसहित दर्जनौँ पूर्वमन्त्री, सचिव तथा अन्य कर्मचारी र बिचौलियाको भूमिका रहेको प्रतिवेदन पूर्वप्रशासक शारदाप्रसाद त्रिताल नेतृत्वको अध्ययन टोलीले दिएको थियो। उनी वाइड बडी खरिद प्रक्रियामा पनि संलग्न थिए। उनी भ्रष्टचारमा संलग्न रहेको भन्दै विवाद छ।

## सन्दर्भ सामग्रीहरू
मानसिंहपुर

**मानसिंहपुर** भारतको पश्चिम बंगाल राज्यको हावडा जिल्लाको हावडा सदर उपविभागको जगतबल्लभपुर सीडी ब्लकको जनगणना सहर हो। यो बरगाचिया नजिक छ। 

## इतिहास 
यस सहरको नाम मुगल सेनापति राजा मान सिंहको नामबाट राखिएको भनिन्छ किनभने उनले सैन्य अभियानमा ओडिसा जाँदै गर्दा गौरीगंगा नदीको किनारमा क्याम्प स्थापना गरेका थिए। 

## भूगोल 
मानसिंहपुर अवस्थित छ 

## जनसाङ्ख्यिकी 
भारतको २०११ जनगणना अनुसार मानसिंघापुरको कुल जनसंख्या ६,००४ थियो जसमा ३,१०९ (५२%) पुरुष र २,८९५ (४८%) महिला थिए। ६ वर्ष मुनिको जनसंख्या ५८८ थियो। मानसिंहपुरमा साक्षरहरूको कुल संख्या ४,८२८ (६ वर्षभन्दा बढी जनसंख्याको ८९.१४%) थियो। 

२००१ को भारतको जनगणना अनुसार, मानसिंहपुरको जनसंख्या ५४०१ थियो।जनसंख्याको ५२% पुरुष र ४८% महिला छन्। मानसिंहपुरको औसत साक्षरता दर ७६% छ, राष्ट्रिय औसत ५९.५% भन्दा बढी: पुरुष साक्षरता ८१% र महिला साक्षरता ७०% छ । मानसिंहपुरमा ११% जनसंख्या ६ वर्ष मुनिका छन्।

## संस्कृति 
यस सहरमा दुईवटा मस्जिद र तीन पुरानो मन्दिर छन्: पण्डितपाराको धर्मठाकुर मन्दिर, १८१२ मा बनेको राधाकान्तजिउ मन्दिर, रघुनाथजीउ मन्दिर। हाल कुनै पनि मन्दिरमा टेराकोटा नक्काशी छैन। 

## यातायात 
आमता रोड ( राज्य राजमार्ग 15 को भाग) सहरको धमनी हो।

### बस 
#### निजी बस 
* 9A बरगाचिया - हरिपाल रेलवे स्टेशन
* E44 रामपुर - हावड़ा स्टेशन

#### मिनी बस 
* 34 पुरा - हावड़ा स्टेशन
* 35 हन्तल - हावड़ा स्टेशन

#### CTC बस 
* C11/1 Munsirhat - हावड़ा स्टेशन

#### नम्बर बिना बस मार्गहरू 
* बरगाचिया - सियालदह स्टेशन ( बरफकल )
* बरगाचिया - तारकेश्वर
* पञ्चरुल - हावड़ा स्टेशन
* उदयनारायणपुर - हावड़ा स्टेशन
* राजबलहाट - हावड़ा स्टेशन
* तारकेश्वर - हावड़ा स्टेशन

### रेल 
दक्षिण पूर्वी रेलवे क्षेत्रको खड़गपुर रेलवे डिभिजन अन्तर्गत हावडा-अम्ता लाइनमा रहेको बरगाचिया रेलवे स्टेशन, निकटतम रेलवे स्टेशन हो।

## सन्दर्भहरू